《端节三日偕向繁兄弟观竞渡》
明代·张嗣纲

相携书剑出江干，竞渡双龙海宇寒。竖赤枭从天上望，夺红人自社中看。

移舟繫柳诗新赋，把酒临江兴倍欢。自是蛟龙镶爪翼，满江风雨浪漫漫。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。